**jūrinės kultūros**

**koordinacinės tarybos posėdžio**

**PROTOKOLAS**

2014 m. balandžio 24 d. Nr.

Klaipėda

Posėdis įvyko 2014 m. balandžio 8 d. 15:30 val.

Vieta: Klaipėdos miesto savivaldybės 137 pasitarimų kambaryje, I a., Liepų g. 11, Klaipėda.

Posėdžio pirmininkas – Petras Bekėža, Jūrinės kultūros koordinacinės tarybos (JKKT) pirmininkas, Lietuvos jūrininkų sąjungos pirmininkas;

Posėdžio sekretorė – Karolina Kudrevičiūtė, Klaipėdos savivaldybės administracijos Ugdymo ir kultūros departamento Kultūros skyriaus vyr. specialistė.

Dalyvauja JKKT nariai (12 iš 20):

1. Petras Bekėža, Lietuvos jūrininkų sąjungos pirmininkas;
2. Algirdas Grybas, VšĮ „Tarptautinė jūrininkų konsultavimo misija“ direktorius;
3. Vitalijus Juška, Klaipėdos miesto savivaldybės administracijos Paveldosaugos skyriaus vedėjas;
4. Aleksandras Kaupas, Klaipėdos valstybinio jūrų uosto Uosto priežiūros tarnybos viršininkas;
5. Gintautas Kutka, Lietuvos laivų savininkų asociacijos vykdantysis direktorius;
6. Vidmantas Matutis, Lietuvos marinistikos žurnalistų klubas „Marinus“ pirmininkas;
7. Liudvikas Albertas Mileška, VšĮ Klaipėdos irklavimo centro direktorius;
8. Vidas Pakalniškis, Klaipėdos savivaldybės administracijos Ugdymo ir kultūros departamento Kultūros skyriaus vyr. specialistas;
9. Viktoras Senčila, Lietuvos aukštosios jūreivystės mokyklos direktorius;
10. Sigitas Šileris, Lietuvos laivų įgulų formavimo įmonių asociacija;
11. Valdemaras Vizbaras, Klaipėdos universiteto burlaivio „Brabander“ kapitonas;
12. Olga Žalienė, Lietuvos jūrų muziejaus direktorė.

Kiti posėdžio dalyviai:

1. Narūnas Lendraitis, Klaipėdos miesto savivaldybės administracijos Ugdymo ir kultūros departamento Kultūros skyriaus vedėjas;
2. Nijolė Laužikienė, Klaipėdos miesto savivaldybės administracijos Ugdymo ir kultūros departamento direktorė;
3. Vilija Venckutė-Palaitienė, Klaipėdos miesto savivaldybės administracijos Informavimo ir e. paslaugų skyriaus vedėja;
4. Erika Drungilaitė, VšĮ „Vėjo!3“ atstovė;
5. Vygandas Juozapas Čijunskas, Lietuvos jūrininkų sąjungos Tarybos narys;
6. Nika Puteikienė, Lietuvos jūrų muziejaus Ryšių su visuomene skyriaus vedėja;
7. Vytautas Lygnugaris, AB Limarko laivininkystės kompanijos valdybos pirmininkas.

DARBOTVARKĖ:

1. Dėl tekimų Klaipėdos miesto jūrinės kultūros apdovanojimui „Albatrosas“ pristatymo;

2. Dėl miesto jūrinio įvaizdžio formavimo;

3. Informacija apie ankstesnių sprendimų vykdymą, tolesnių veiksmų aptarimas.

1. SVARSTYTA: Dėl tekimų Klaipėdos miesto jūrinės kultūros apdovanojimui „Albatrosas“ pristatymo.

Pranešėjas – Petras Bekėža, Lietuvos jūrininkų sąjungos pirmininkas.

Petras Bekėža informavo posėdžio dalyvius, kad Kultūros skyrius iki kovo 27 d. rinko teikimus Klaipėdos miesto jūrinės kultūros apdovanojimui „Albatrosas“, buvo gauta 10 teikimų patvirtintoms nominacijoms. Pirmininkas pakvietė atvykusius pristatyti teikiamus kandidatus Klaipėdos miesto jūrinės kultūros apdovanojimui „Albatrosas“ gauti.

Vygandas Juozapas Čijunskas, Lietuvos jūrininkų sąjungos Tarybos narys pristatė Romualdą Vincentą Tijūnėlį Geriausio jūrinio kultūrinio projekto nominacijai gauti.

Vidmantas Matutis pristatė Lietuvos marinistikos žurnalistų klubą „Marinus“ Geriausio jūrinio kultūrinio projekto nominacijai, Klaipėdos jūrinio miesto simbolio burlaivio „Meridianas“ paramos fondą (dalininkai Aloyzas Kuzmarskis ir Aidas Kaveckis) Geriausio jūrinio socialinio projekto nominacijai, Knygos „Buriuotojo svajonės paukštė“ autorius Arnoldą Čaikovskį ir Gediminą Pilaitį (Arnoldas Čaikovskis yra miręs, jo pradėtą knygą užbaigė rašyti Gediminas Pilaitis) Geriausio marinistinės žurnalistikos darbo nominacijai, Knygos „Laiškai iš jūros“ autorius Žydrūną Naujoką ir Adelę Žičkuvienę Geriausios jūrinės grožinės, mokslinės literatūros kūrinio nominacijai.

Nika Puteikienė, Lietuvos jūrų muziejaus Ryšių su visuomene skyriaus vedėja pristatė Lietuvos jūrų muziejų Geriausio jūrinio kultūrinio projekto nominacijai už edukacinį projektą „Mano jūra –tolima ir artima“.

Vytautas Lygnugaris, AB Limarko laivininkystės kompanijos valdybos pirmininkas pristatė Lietuvos aukštąją jūreivystės mokyklą Geriausio jūrinio socialinio projekto nominacijai.

Erika Drungilaitė, VšĮ „Vėjo!3“ atstovė, pristatė Rimtautą Rimšą Geriausios jūrinės grožinės, mokslinės literatūros nominacijai už knygą „Vyriško torto receptas“.

Karolina Kudrevičiūtė pristatė kitus du teikiamus pretendentus „Albatroso“ apdovanojimui gauti tai – Sporto klubo „Ostmarina“ teikiamas VšĮ „Vėjo trejetas“ Geriausio jūrinio kultūrinio projekto nominacijai gauti už buriuotojams ir pramoginių laivų savininkams skirto žurnalo „Vėjo!3“ leidybą ir Buriuotojų žurnalo „Vejo!3“ teikiamas Sporto klubas „Ostmarina“ Geriausio jūrinio socialinio projekto nominacijai už projektą „Buriuokime kartu“.

Petras Bekėža informavo posėdžio dalyvius, kad šis posėdis apsiribos teikiamųjų nominacijoms pristatymu, o pateiktųjų svarstymas planuojamas kitą neeilinį Jūrinės kultūros koordinacinės tarybos posėdį.

NUTARTA:

1. Svarstyti pateiktus kandidatus Klaipėdos miesto jūrinės kultūros apdovanojimui „Albatrosas“ gauti kitame neeiliniame Jūrinės kultūros koordinacinės tarybos posėdyje, kuris vyks balandžio 29 d. 15 val.

Nutarimas priimtas bendru sutarimu.

1. SVARSTYTA. Dėl miesto jūrinio įvaizdžio formavimo;

Pranešėjas – Nijolė Laužikienė, Ugdymo ir kultūros departamento direktorė.

Pranešėja pažymėjo, kad šiuo metu Klaipėdos savivaldybė nėra patvirtinusi įvaizdžio kūrimo strategijos, tačiau tai nereiškia, kad jis nėra kuriamas. Gairės miesto įvaizdžio kūrimui yra apibrėžtos 2013 m. patvirtintame Klaipėdos miesto savivaldybės 2013–2020 m. strateginės plėtros plane, šiuo klausimu taip pat iš dalies rūpinasi Klaipėdos miesto savivaldybės administracijos įkurta Įvaizdžio komisija. Nijolė Laužikienė pažymėjo, jog klausimą ar reikalinga Klaipėdos kaip jūrinio miesto įvaizdžio strategiją reiktų užduoti miesto politikams.

Vilija Venckutė-Palaitienė išsakė nuomonę, jog Jūrinės kultūros koordinacinė taryba galėtų teikti siūlymus dėl miesto jūrinio įvaizdžio formavimo, galbūt reiktų surengti JKKT ir Įvaizdžio komisijos bendrą posėdį, kurio metu būtų diskutuojama, kokiu keliu eiti siekiant pagerinti ar sukurti naują Klaipėdos, kaip jūrinio miesto įvaizdį.

Posėdžio pirmininkas Petras Bekėža pasiūlė tarybos nariams siųsti Kultūros skyriaus vyr. specialistei Karolinai Kudrevičiūtei pasiūlymus dėl jūrinio įvaizdžio formavimo. Organizuoti JKKT posėdį-diskusiją kartu su Įvaizdžio komisija.

NUTARTA

1. Siųsti Kultūros skyriaus vyr. specialistei Karolinai Kudrevičiūtei pasiūlymus dėl jūrinio įvaizdžio formavimo. Organizuoti JKKT posėdį-diskusiją kartu su Įvaizdžio komisija.
2. SVARSTYTA. Informacija apie ankstesnių sprendimų vykdymą, tolesnių veiksmų aptarimas.

Pranešėjas – Petras Bekėža, Jūrinės kultūros koordinacinės tarybos pirmininkas, Lietuvos jūrininkų sąjungos pirmininkas.

Pranešėjas informavo, kad kitas JKKT neeilinis posėdis planuojamas š. m. balandžio 29 d., posėdyje vyks „Albatroso“ apdovanojimų svarstymas.

NUTARTA. Priimti informaciją domėn.

Posėdžio pirmininkas Petras Bekėža

Posėdžio sekretorė Karolina Kudrevičiūtė